Komission asetus (EY) N:o 195/96, annettu 1 päivänä helmikuuta 1996, tiettyjen perustamissopimuksen liitteessä II lueteltujen tuotteiden yhteisestä markkinajärjestelystä annetun neuvoston asetuksen (ETY) N:o 827/68 liitteessä mainittujen tiettyjen tuotteiden koodien ja kuvausten mukauttamisesta



Virallinen lehti nro L 026 , 02/02/1996 s. 0013 - 0014



KOMISSION ASETUS (EY) N:o 195/96, annettu 1 päivänä helmikuuta 1996, tiettyjen perustamissopimuksen liitteessä II lueteltujen tuotteiden yhteisestä markkinajärjestelystä annetun neuvoston asetuksen (ETY) N:o 827/68 liitteessä mainittujen tiettyjen tuotteiden koodien ja kuvausten mukauttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteisiin käytettävän yhteisen tullitariffin nimikkeistön mukautusmenettelystä 5 päivänä helmikuuta 1979 annetun neuvoston asetuksen (ETY) N:o 234/79 (1), sellaisena kuin se on muutettuna asetuksella (ETY) N:o 3209/89 (2), ja erityisesti sen 2 artiklan 1 kohdan, sekä katsoo, että tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (3) liitteen I muuttamisesta annettuun komission asetukseen (EY) N:o 3009/95 (4), sisältyy nykyisin voimassa oleva yhdistetty nimikkeistö, tietyt neuvoston asetuksen (ETY) N:o 827/68 (5), sellaisena kuin se on viimeksi muutettuna asetuksella (EY) N:o 3290/94 (6), liitteessä esiintyvät koodit ja kuvaukset eivät enää vastaa yhdistetyn nimikkeistön koodeja ja kuvauksia; tämän vuoksi asetuksen (ETY) N:o 827/68 liitettä olisi mukautettava, ja tässä asetuksessa säädetyt toimenpiteet ovat asianomaisten hallintokomiteoiden lausuntojen mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 827/68 liite tämän asetuksen liitteen mukaisesti. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä helmikuuta 1996. Komission puolesta Franz FISCHLER Komission jäsen (1) EYVL N:o L 34, 9.2.1979, s. 2 (2) EYVL N:o L 312, 27.10.1989, s. 5 (3) EYVL N:o L 319, 30.12.1995, s. 1 (4) EYVL N:o L 256, 7.9.1987, s. 1 (5) EYVL N:o L 151, 30.6.1968, s. 16 LIITE 1. Lisätään ennen CN-koodia 0210 90 20 seuraava kohta: >TAULUKON PAIKKA> 2. Korvataan CN-koodi 0210 90 20 CN-koodilla 0210 90 29. 3. Korvataan CN-koodia 0504 00 00 koskeva tavaran kuvaus seuraavasti: "Eläinten (muiden kuin kalan) suolet, rakot ja vatsat, kokonaisina tai paloina, tuoreet, jäähdytetyt, jäädytetyt, suolatut, suolavedessä, kuivatut tai savustetut:". 4. Korvataan CN-koodia 1106 koskevat tiedot seuraavasti: >TAULUKON PAIKKA> 5. Korvataan CN-koodia 1212 koskevan tavaran kuvauksen ensimmäisen virkkeen ensimmäinen osa seuraavasti: "Johanneksenleipä, merilevät ja muut levät, sokerijuurikas ja sokeriruoko, tuoreet, jäähdytetyt, jäädytetyt tai kuivatut, myös jauhetut;". 6. Korvataan CN-koodia 1502 00 koskeva tavaran kuvaus seuraavasti: "Nautaeläinten, lampaan tai vuohen rasva, muut nimikkeeseen 1503 kuuluvat". 7. Lisätään CN-koodin 1602 90 31 jälkeen seuraava kohta: >TAULUKON PAIKKA> 8. Korvataan CN-koodi 1602 90 99 CN-koodilla 1602 90 98.